KaŽdodenná súČasŤ nášho Života

T ý k a  s a  t o  n á s  v š e t k ý c h



Vážení občania,

V predchádzajúcich dvoch častiach Projektu CO obyvateľstva sme sa zaoberali prostriedkami individuálnej ochrany obyvateľstva. Vysvetlili sme si, že sa používajú na ochranu povrchu ľudského tela a dýchacích ciest pri možnom ohrození napr. nebezpečnou chemickou látkou. Následne po jej kontaminácii sa vykonáva nevyhnutná operácia pod názvom

|  |
| --- |
| **H Y G I E N I C K Á O Č I S T A O S O B** |

Hygienická očista osôb je jedným z protichemických opatrení a je zameraná na obmedzenie pôsobenia alebo na odstránenie nebezpečných látok z povrchu tela osôb.

**Zdroje kontaminácie**

Z chemických látok v plynnom a kvapalnom skupenstve sú veľmi nebezpečné tie, ktoré pôsobia toxicky alebo dráždivo pri kontakte a forme pár inhalačne, dobre priľnú k povrchu a zotrvávajú na ňom dlhšiu dobu v nezmenenej forme.

Ku kontaminácii osôb môže dôjsť pri:

* neopatrnej manipulácii s kontaminantom,
* neopatrnej manipulácii s kontaminovaným materiálom,
* pohybe v kontaminovanom priestore,
* odstraňovaní a likvidácii kontaminantu.

***Hygienická očista osôb sa člení na:***

 **čiastočnú hygienickú očistu**, ktorá zabezpečí obmedzenie pôsobenia nebezpečných látok na čo najmenšiu možnú mieru a vykonáva sa ihneď po kontaminácii dostupnými prostriedkami svojpomocne. Je možné využívať kúpeľne vo vlastných domácnostiach, v priestoroch dočasného ubytovania, zariadeniach civilnej ochrany, ktoré sú rozhodnutím obvodného úradu určené na vykonávanie hygienickej očisty osôb.

***Čiastočná hygienická očista sa vykonáva***:

* ihneď na mieste, ak je to možné a potrebné,
* ihneď po opustení kontaminovaného priestoru,
* pred ukrytím obyvateľov v bytoch alebo na pracoviskách, ak je podozrenie z kontaminácie,
* po ukrytí obyvateľov v bytoch alebo na pracoviskách,
* v spoločných úkrytoch sa uskutočňuje v sociálnych zariadeniach budov a úkrytov.

 **úplnú hygienickú očistu**, ktorá zabezpečí odstránenie nebezpečných látok z povrchu tela; vopred sa plánuje a vykonáva v čo najkratšom čase po opustení kontaminovaného priestoru špeciálnymi jednotkami civilnej ochrany.

**Zásady hygienickej očisty osôb**

a) Zistiť druh kontaminantu a rozsah kontaminácie špeciálnymi detekčnými prístrojmi.

b) V závislosti od druhu kontaminantu stanoviť postup dekontaminácie a potrebného dekontaminačného činidla.

c) Dôležité je včasné vykonanie očisty, najmä u kvapalných kontaminantov. Použiť aj prostriedky menej účinné, nečakať na neskoršie dodanie špeciálnych prostriedkov.

d) Stanoviť úlohy pre členov dekontaminačných pracovísk a pri samotnej hygienickej očiste.

e) Zaistiť dostatočnú osobnú ochranu obsluhy zariadení.

f) Posúdiť nebezpečnosť dekontaminačných odpadov a zaistiť ich sústreďovanie a odčerpávanie.

g) Bezprostredne po očiste vykonať kontrolu účinnosti dekontaminácie pomocou detekčných prostriedkov.

Individuálna praktická činnosť

1/ Pri vstupe do budov zasiahnuté osoby odkladajú kontaminovaný materiál (odevy, obuv, ochranné prostriedky) spravidla do nepriedušných obalov (polypropylénové, polyetylénové a iné vrecia), ktoré sa skladujú vo vhodných a na odkladanie určených priestoroch.

**2/** Dôležitú úlohu zohráva spôsob obliekania a vyzliekania jednotlivých častí odevu. Čisté časti tela sa nesmú dostať do kontaktu s kontaminovaným odevom.

**3/** Čiastočnú hygienickú očistu osôb vykonávať:

* umytím rúk, vyčistením nechtov,
* vyčesaním a umytím vlasov,
* opätovným umytím rúk,
* poutieraním tváre a krku,
* vypláchnutím očí vlažnou vodou,
* povytieraním ušných a nosných otvorov,
* vykloktaním úst vodou,
* poutieraním tváre čistou vreckovkou,
* kompletným sprchovaním.

**Prehľad dekontaminačných látok a činidiel a činidiel, vhodných na hygienickú očistu a ich zdrojov**

|  |  |  |  |  |
| --- | --- | --- | --- | --- |
| **Kontaminant** | | **Dekontaminačné činidlo (zmes)** | | |
| **Anorganické látky 1)** | | | | |
| Kyseliny | | 5 % až 10 % roztok uhličitanu sodného (sóda)  alebo uhličitanu draselného | | |
| Zásady | | zriedený roztok kyseliny octovej (kuchynský ocot)  alebo 5 % roztok kyseliny citrónovej | | |
| Amoniak | | zriedený roztok kyseliny octovej (kuchynský ocot) | | |
| Chlór | | 5 % až 10 % roztok uhličitanu sodného (sóda)  alebo uhličitanu draselného | | |
| Kyanidy | | 5% až 10 % roztok uhličitanu sodného (sóda) | | |
| **Organické látky oxidačné činidla** | | | | |
| Sírouhlík | | 5 % vodný roztok chlórnanu vápenatého | | |
| Organofosfáty | | 5 % vodný roztok chlórnanu sodného (SAVO)  5 % vodný roztok chlórnanu vápenatého | | |
| Aldehydy | | 5 % vodný roztok chlórnanu vápenatého | | |
| Izokyanáty | | 0,5 % roztok kyseliny chlorovodíkovej | | |
| **Toxické chemické látky 2)** | | | | |
| Všetky typy TCHL | | 2 % vodná suspenzia chlórnanu vápenatého  s 0,5 % detergentu a 1 % nafty | | |
| **Kontaminant** | | **Dekontaminačné činidlo (zmes)** | | |
| **Rádioaktívne látky 3)** | | | | |
| Vonkajší neuzavretý žiarič | | 0,5 % roztok povrchovo aktívnych látok (detergent, zmáčadlo) | | |
| **Kontaminant** | **Dekontaminačné činidlo (zmes)** | | | |
| **Biologický agens** | **Názov prípravku** | | **Odporúčaná koncentrácia** | **Expozičný čas**  **(v min.)** |
| A,B,(C) | Divosan forte | | 0,1 až 0,5 % | 10 min. |
| A,B,C | Oxonia aktiv 150 | | 0,1 až 0,3 % | 10 min. |
| A,B,C | Persteril | | 0,1 až 0,5 % | 10 min. do zaschnutia |
| A,B,C | Pedox PAA 50 | | 0,1 až 0,5 % | 10 min. do zaschnutia |
| A,B,C | Pedox PAA 30 | | 0,1 až 0,5 % | 10 min. do zaschnutia |
| A,B,(C) | Savo | | 5,0 až 25,0 % | 10 min. |

A - usmrtenie vegetatívnych foriem baktérií, kvasiniek a niektorých druhov mikroskopických vláknitých húb, B – inaktivácia vírusu

C – usmrtenie spór baktérie (C) – čiastočný sporocídny účinok

VTU KM a CO MV SR Slovenská Ľupča, Odbor CO a KR ObÚ Žiar nad Hronom, pokračovanie na budúce